
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 923 


23 Ιουλίου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χαρακτηρισμός κωδωνοστασίου Ι.Ν. Προφήτη Ηλία, 

Δ. Ριζοβουνιού, Δήμου Παμίσου, επαρχ. Καρδί¬ 
τσας, ως μνημείου χρήζοντος ειδικής κρατικής 
προστασίας, καθώς και των εικόνων του ως έργων 
τέχνης χρηζόντων ειδικής κρατικής προστασίας... 1 
Χαρακτηρισμός I. Ναού Αγίου Νικολάου, Δημ. Διαμ. 
Νεοχωρίου, Δήμου Νεβρόπολης, επαρχ. Καρδί¬ 
τσας, Ν. Καρδίτσας ως ιστορικού διατηρητέου μνη¬ 
μείου, καθώς και των εικόνων του ως έργων τέχνης 

χρηζόντων ειδικής κρατικής προστασίας. 2 

Χαρακτηρισμός I. Ναού Αποστόλων Πέτρου και Παύ¬ 
λου, Δημ. Διαμ. Αγναντερού, Δήμου Παμίσου, 
επαρχ. Καρδίτσας, Ν. Καρδίτσας ως μνημείου χρή¬ 
ζοντος ειδικής κρατικής προστασίας, καθώς και 
των εικόνων του ως έργων τέχνης χρηζόντων ειδι¬ 


κής κρατικής προστασίας. 3 

Χαρακτηρισμός I. Ναών α) Ταξιαρχών και β) Αγ. Νική¬ 
τα Δήμου Ευδήλου, Ν. Ικαρίας, Νομού Σάμου ως 

ιστορικών διατηρητέων μνημείων. 4 

Έγκριση του Οργανισμού Εσωτερικής Υπηρεσίας Δη¬ 
μοτικών Παιδικών Σταθμών Βύρωνα. 5 


ΑΠΟΦΑΣΕΙ Σ 

Αριθ. ΥΠΠΟ/ΓΔΑ/ΑΡΧ/Β1 /Φ32/ΚΗΡ/32311/1261 (1) 

Χαρακτηρισμός κωδωνοστασίου Ι.Ν. Προφήτη Ηλία, Δ. 
Ριζοβουνιού, Δήμου Παμίσου, επαρχ. Καρδίτσας, ως 
μνημείου χρήζοντος ειδικής κρατικής προστασίας, κα¬ 
θώς και των εικόνων του ως έργων τέχνης χρηζόντων 
ειδικής κρατικής προστασίας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 987/Β/ 
28.11.91 και ΦΕΚ 17/Β/16.1.92) για Μεταβίβαση αρμοδιο¬ 
τήτων Υπουργού και δικαιώματος υπογραφής «Με εντολή 
Υπουργού» στους Γ. Γραμματέα, Ειδ. Γραμματέα, Προϊ¬ 
στάμενους Δ/νσεων, Τμημάτων και Γ ραφείων του ΥΠΠΟ. 

2. Το άρθρο 52 του Κ.Ν. 5351/32 «Περί Αρχαιοτήτων». 


3. Τον Ν. 1469/50 «Περί Προστασίας οικοδομημάτων και 
έργων τέχνης μεταγενεστέρων του 1830». 

4. Την ομόφωνη γνωμοδότηση του Τοπικού Συμβουλίου 
Μνημείων Θεσσαλίας όπως αυτή διατυπώθηκε στην 
αριθμ. 109/17.5.2002 Συνεδρία του, αποφασίζουμε: 

Χαρακτηρίζουμε το κωδωνοστάσιο του Ιερού Ναού 
Προφήτη Ηλία στο Δημ. Διαμ. Ριζοβουνιού, Δήμου Παμί¬ 
σου, επαρχ. Καρδίτσας, Ν. Καρδίτσας, ως μνημείο χρήζον 
ειδικής κρατικής προστασίας και των εικόνων του ως έρ¬ 
γων τέχνης χρηζόντων ειδικής κρατικής προστασίας, 
επειδή αποτελούν χαρακτηριστικό δείγμα εκκλησιαστι¬ 
κής τέχνης της μεταβυζαντινής περιόδου. 

Το κωδωνοστάσιο βρίσκεται σε επαφή με τον δυτικό τοί¬ 
χο του ναού, είναι διώροφο και φέρει λιθανάγλυφη επι¬ 
γραφή με ημερομηνία 13 Μαρτίου 1888. 

Στο ναό φυλάσσονται τα κάτωθι εκκλησιαστικά αντικεί¬ 
μενα. 

1. Έξι (6) εικόνες οι οποίες προέρχονται από την ζώνη 
των δεσποτικών εικόνων του τέμπλου. 

1.1 Άγιος Δημήτριος β'ήμισυ 19ου αι. διαστ. 0,70X0,46 

1.2 Άγιος Αθανάσιος Αλεξανδρείας β' ήμισυ 19ου αι. 
διαστ. 0,70X0,46 

1.3 Προφήτης Ηλίας ο Θεσβίτης β' ήμισυ 19ου αι. διαστ. 
0,70X0,46 

1.4 Άγιος Ιωάννης ο Πρόδρομος β' ήμισυ 19ου αι. διαστ. 
0.70X0,46 

1.5 Άγιος Σεραφείμ Νεοχωρίου β' ήμισυ 19ου αι. διαστ. 
0,70X0,46 

1.6Άγιος Γεώργιος β'ήμισυ 19ου αι. διαστ. 0,70X0,46 

2. Δεκαεπτά (17) φορητές εικόνες οι οποίες χρονολο¬ 
γούνται στο β' ήμισυ του 19ου αι. 

2.1 Η Γέννηση της Θεοτόκου διαστ. 0,46X0,327 

2.2 Η Κοίμηση της Θεοτόκου διαστ. 0,46X0,33 

2.3 Η Αγίας Πεντηκοστή διαστ. 0,455X0,33 

2.4 Η Μεσοπεντηκοστή διαστ. 0,45X0,32 

2.5 Η Ανάσταση του Χριστού διαστ. 0,455X0,33 

2.6Δίζωνη εικόνα διαστ. 0,36X0,24 

α' ζώνη «Παναγία Ρόδον το Αμάραντον» 

β' ζώνη Άγιος Νικόλος ο Μυρέων 

Άγιος Αθανάσιος ο Αλεξανδρείας 
Άγιος Χαράλαμπος 

2.7 Ερχόμενος ο Κύριος προς το Εκούσιον Πάθος δια- 
στ. 0,455X0,32 

2.8 Τα Εισόδιατης Θεοτόκου διαστ. 0,455X0,325 































12548 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2.9 Η Ανάληψη του Χριστού διαστ. 0,455X315 

2.10 Η Γέννηση του Χριστού διαστ. 0,455X0,32 

2.11 Η Ψηλάφηση του θωμά διαστ. 0,46X0,33 

2.12 Η Αγία Οικουμενική Α' Σύνοδος διαστ. 0,46X0.33 

2.13 Δίζωνη εικόνα διαστ. 0,70X0,49 

α' ζώνη Δέηση 

β' ο Άγιος Γεώργιος ο τροπαιοφόρος έφιππος, 
Προφήτης Ηλίας, 

Άγ. Δημήτριος ο μυροβλύτης έφιππος 

2.14 Χριστός Παντοκράτορας διαστ. 0,36X0,38 

2.15 Θεοτόκος Βρεφοκρατούσα, η Κυρία των Αγγέλων 
διαστ. 0,265X0,21 

2.16 Η Ανάσταση του Χριστού διαστ. 0,19X0,175 

2.17 Παναγία από λυπηρά διαστ. 0,455X0,18 

3. Εικόνα Δεσποτικού θρόνου. Ιησούς Χριστός Ο ΜΕ- 
ΓΑΣΑΡΧΙΕΡΕΥΣ διαστ. 0,455X0,315, 1867 (επιγραφή). 

4. Αποστολικά. Αγ. Μάρκος / Λουκάς / Θωμάς / Θαδαί- 
ος / Ανδρέας / απόστολος αδιάγνωστος. 

β' σανίδα Ιάκωβος / Παύλος / Σίμων / Φίλιππος / δύο 
αδιάγνωστοι απόστολοι, διαστ. 1,48X0.27. 

Από τις διατάξεις αυτής της απόφασης δεν προκύπτουν 
δαπάνες σε βάρος του κρατικού προϋπολογισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 26 Ιουνίου 2002 

Με εντολή Υπουργού 
Ο Διευθυντής 
ΙΣΙΔΩΡΟΣ ΚΑΚΟΥΡΗΣ 

-♦- 

Αριθ.ΥΠΠ Ο/Γ ΔΑ/ΑΡΧ/Β1 /Φ32/ΚΗ Ρ/32339/1265 ( 2 ) 

Χαρακτηρισμός I. Ναού Αγίου Νικολάου, Δημ. Διαμ. Νεο- 
χωρίου, Δήμου Νεβρόπολης, επαρχ. Καρδίτσας, Ν. 
Καρδίτσας ως ιστορικού διατηρητέου μνημείου, κα¬ 
θώς και των εικόνων του ως έργων τέχνης χρηζόντων 
ειδικής κρατικής προστασίας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την Υ.Α. ΥΠΠΟ/ΓΝΘΣ/49095/30.10.1991 (ΦΕΚ987/Β/ 
28.11.91 και ΦΕΚ17/Β/16.1.92) για Μεταβίβαση αρμοδιο¬ 
τήτων Υπουργού και δικαιώματος υπογραφής «Με Εντο¬ 
λή Υπουργού» στους Γ. Γραμματέα, Ειδ. Γραμματέα, 
Προϊστάμενους Δ/νσεων, Τμημάτων και Γραφείων του 
ΥΠΠΟ. 

2. Το άρθρο 52του Κ.Ν. 5351/32 «Περί Αρχαιοτήτων». 

3. ΤονΝ. 1469/50. 

4. Την ομόφωνη γνωμοδότηση του Τοπικού Συμβουλίου 
Μνημείων Θεσσαλίας όπως αυτή διατυπώθηκε στην 
αριθμ. 109/17-5-2002 Συνεδρία του, αποφασίζουμε: 

Χαρακτηρίζουμε τον I. Ναό Αγίου Νικολάου, Δημ. Διαμ. 
Νεοχωρίου, Δήμου Νεβρόπολης, επαρχίας Καρδίτσας, 
Νομού Καρδίτσας, ως ιστορικό διατηρητέο μνημείο, κα¬ 
θώς και τις εικόνες του ως έργα τέχνης χρηζόντων ειδικής 
κρατικής προστασίας, επειδή αποτελούν χαρακτηριστικά 
δείγματα εκκλησιαστικής τέχνης της μεταβυζαντινής πε¬ 
ριόδου. 

Πρόκειται για καμαροσκέπαστο ναό με ματαγενέστερο 
νάρθηκα δυτικά και κλειστό εξωνάρθηκα στη βόρεια 
πλευρά όπου και η είσοδος στον ναό. 


Εσωτερικά ο ναός καλύπτεται με καμάρα. 

Οι τοιχογραφίες στην εξωτερική όψη του δυτικού τοί¬ 
χου, στην καμάρα και στον ανατολικό τοίχο του Ιερού Βή¬ 
ματος χρονολογούνται στον 16ο αι. με πολλές επιζωγρα- 
φήσεις στον 17ο και στο 18ο αι. 

Στο ναό φυλάσσονται τα κάτωθι εκκλησιαστικά αντικεί¬ 
μενα: 

Α. Ένα (1) Άγιο Ποτήριο από ασήμι, το οποίο βάσει επι¬ 
γραφής χρονολογείται στα 1861. 

Β. Είκοσι (20) εικόνες. 

Ι.Β. Ο Άγιος Χαράλαμπος, διαστ. 0,60Χ0,40μ., χρονο¬ 
λόγηση 19ου αι. 

2. Β. Άγιος Νικόλαος, διαστ. 0,56Χ0,40μ. 

3. Β. Θεοτόκος Ελεούσα, διαστ. 0,50Χ0,40μ., χρονολό¬ 
γηση, 1860. 

4. Β. Χριστός ο Σωτήρτου κόσμου, διαστ. 0,58Χ0,39μ., 
χρονολόγηση 1876. 

5. Β. Ιωάννης ο Πρόδρομμος, διαστ. 0,58Χ0,40μ., χρο¬ 
νολόγηση 1876. 

6. Β. Άγιος Δημήτριος ο Μυρωβλήτης, διαστ. 
0,62Χ0,44μ., χρονολόγηση 1864. 

7. Β. Η Ανάστασις, διαστ. 0,42Χ0,33μ., χρονολόγηση τέ¬ 
λος 18ους - αρχές 19ου αι. 

8. Β. Άγιος Αντώνιος, διαστ. 0,62Χ0,40μ. 

9. Β ΜΡ - ΘΥ Ελεούσα, διαστ. 0,62Χ0,0,40μ. 

10. Β Ιησούς, διαστ. 0,62Χ0,40μ. 

11 .ΒΆγ. Ιωάννης Πρόδρομος, διαστ. 0,62Χ0,40μ. 

12. Β Δύο αδιάγνωστοι Άγιοι, διαστ. 0,26Χ0,22μ. 

13. Β Δίζωνη εικόνα, 0,35Χ0,22μ. 

Επάνω οι Αγ. Κωνσταντίνος και Ελένη. Κάτω ο Αγ. Νικό¬ 
λαος και ένας αδιάγνωστος. 

14. Β. Η Βαϊοφόρος. 

15. Β. Δίζωνη. 

Πάνω ΜΡ-ΘΥ. Κάτω οι Αγ. Γ εώργιος και Δημήτριος. 

16. Β. Η Βάπτιση. 

17. Β. Δίζωνη. 

Πάνω οι Πέτρος και Παύλος. Κάτω οι Κωνσταντίνος και 
Ελένη, ο Άγιος Χαράλαμπος και ένας αδιάγνωστος Άγιος. 

18. Β. Αγ. Τρύφων, χρονολόγηση 20ος αι. 

19. Β. Δύο αδιάγνωστοι Άγιοι. 

20. Β. Ο Άγιος Χαράλαμπος, ο Άγιος Αθανάσιος και ένας 
αδιάγνωστος άγιος. 

Από τις διατάξεις αυτήςτης απόφασης δενπροκύπτουν 
δαπάνες σε βάρος του κρατικού προϋπολογισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 26 Ιουνίου 2002 
Με εντολή Υπουργού 
Ο Διευθυντής 
ΙΣΙΔΩΡΟΣ «ΑΚΟΥΡΗΣ 

-♦- 

Αριθ.ΥΠΠΟ/ΓΔΑ/ΑΡΧ/Β 1 /Φ32/ΚΗΡ/32340/1262 ( 3 ) 

Χαρακτηρισμός I. Ναού Αποστόλων Πέτρου και Παύλου, 
Δημ. Διαμ. Αγναντερού, Δήμου Παμίσου, επαρχ. Καρδί¬ 
τσας, Ν. Καρδίτσας ως μνημείου χρήζοντος ειδικής 
κρατικής προστασίας, καθώς και των εικόνων του ως 
έργωντέχνης χρηζόντων ειδικής κρατικής προστασίας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 987/Β/ 
28.11.91 και ΦΕΚ 17/Β/16.1.92) για Μεταβίβαση αρμόδιό- 

τήτων Υπουργού και δικαιώματος υπογραφής «Με Εντο¬ 
λή Υπουργού» στους Γ. Γραμματέα, Ειδ. Γραμματέα, 
Προϊστάμενους Δ/νσεων, Τμημάτων και Γραφείων του 
ΥΠΠΟ. 

2. Το άρθρο 52 του Κ.Ν. 5351/32 «Περί Αρχαιοτήτων». 

3. Τον Ν. 1469/50. 

4. Την ομόφωνη γνωμοδότηση του Τοπικού Συμβουλίου 
Μνημείων Θεσσαλίας όπως αυτή διατυπώθηκε στην 
αριθμ. 109/17.5.2002 Συνεδρία του, αποφασίζουμε: 

Χαρακτηρίζουμε τον Ιερό Ναό Αποστόλων Πέτρου και 
Παύλου στο Δημ. Διαμ. Αγναντερού, Δήμου Παμίσου, 
επαρχ. Καρδίτσας, Ν. Καρδίτσας, ως μνημείο που χρήζει 
ειδικής κρατικής προστασίας, με περιβάλλοντα χώρο 
50μ., καθώς και τις εικόνες του ως έργα τέχνης χρήζοντα 
ειδικής κρατικής προστασίας, επειδή αποτελούν χαρα¬ 
κτηριστικό δείγμα εκκλησιαστικής τέχνης της μεταβυζα¬ 
ντινής περιόδου. Πρόκειται για λιθόκτιστη τρίκλιτη βασι¬ 
λική με νάρθηκα στα δυτικά. Στην ανατολική πλευρά δια¬ 
μορφώνεται η κόγχη του I. Βήματος της οποίας οι πέντε 
πλευρές κοσμούνται με τυφλά αψιδώματα. 

Τόσο οι τοίχοι του κυρίως ναού όσο και ο ανατολικός 
τοίχος του νάρθηκα είναι κατάγραφος με τοιχογραφίες, 
οι οποίες ανήκουν σε δύο χρονολογικές φάσεις (τέλη 
18ου αι. - αρχές 19ου αι.) Στο ναό φυλάσσονται τα κάτω¬ 
θι εκκλησιαστικά αντικείμενα. 

1. Δέκα εικόνες τοποθετημένες στο σύγχρονο, κτιστό, 
τέμπλο και χρονολογούνται στο β' ήμισυ του 19ου αι. 

1.1 Άγιος Κωνσταντίνος και Ελένη, διαστ. 0,93X0,61 μ. 
χρονολογία 1850 (επιγραφή). 

1.2 Αγία Τριάς, διαστ. 0,935X0,62. 

1.3 Οι Άγιοι Απόστολοι Πέτρος και Παύλος, διαστ. 
0,93X0,62. 

1.4 Θεοτόκος Βρεφοκρατούσα, διαστ. 0,93X0,61. 

1.5 Ιησούς Χριστός, διαστ. 0,93X0,61. 

1.6 Άγιος Ιωάννης ο Πρόδρομος, διαστ. 0,90X0,61. 

1.7 Άγιος Νικόλαος ο Μύρων της Λικίας, διαστ. 0,90Χ 
0,60. 

1.8 Άγιος Σεραφείμ, διαστ. 0,93X0,60 χρονολογία 1860 
(επιγραφή). 

1.9 Αγία Παρασκευή, διαστ. 0,94X0,64 

1.10 Αγία Αικατερίνη, διαστ. 0,94X0,63 

Από τις διατάξεις αυτήςτης απόφασης δενπροκύπτουν 
δαπάνες σε βάρος του κρατικού προϋπολογισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 26 Ιουνίου 2002 
Με εντολή Υπουργού 
Ο Διευθυντής 
ΙΣΙΔΩΡΟΣ «ΑΚΟΥΡΗΣ 

-♦- 

Αριθ.ΥΠΠΟ/ΓΔΑ/ΑΡΧ/Β 1 /Φ28/ΚΗΡ/33319/1331 ( 4 ) 

Χαρακτηρισμός I. Ναών α) Ταξιαρχών και β) Αγ. Νικήτα 
Δήμου Ευδήλου, Ν. Ικαρίας, Νομού Σάμου ως ιστορι¬ 
κών διατηρητέων μνημείων. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την Υ.Α. ΥΠΠΟ/ΓΝΘΣ/49095/30.10.1991 (ΦΕΚ 987/Β/ 
28.11.91 και ΦΕΚ 17/Β/16.1.92) για Μεταβίβαση αρμοδιο¬ 
τήτων Υπουργού και δικαιώματος υπογραφής «Με Εντολή 
Υπουργού» στους Γ. Γραμματέα. Ειδ. Γραμματέα, Προϊ¬ 
στάμενους Δ/νσεων, Τμημάτων και Γραφείωντου ΥΠΠΟ. 


2. Το άρθρο 52του Κ.Ν. 5351/32 «Περί Αρχαιότητος». 

3. Την ομόφωνη γνωμοδότηση του Τοπικού Συμβουλίου 
Μνημείων Νήσων όπως αυτή διατυπώθηκε στην αριθμ. 
6/7.6.2002 Συνεδρία του, αποφασίζουμε: 

Χαρακτηρίζουμε τους Ιερούς Ναούς α) Ταξιαρχών και 
β) Αγ. Νικήτα που βρίσκονται στο Κυπαρίσι Ευδήλου Νή¬ 
σου Ικαρίας, Νομού Σάμου, ως ιστορικά διατηρητέα μνη¬ 
μεία με περιβάλλοντα χώρο 150μ., από το καθένα επειδή 
αποτελούν αξιόλογα δείγματα της ναοδομίας στην Ικαρία 
κατά το 18ου αι. 

Ο ναός των Ταξιαρχών είναι μονόχωρος με ημικυκλική 
αψίδα Ιερού και καλύπτεται με οξυκόρυφη καμάρα. 

Το ξύλινο τέμπλο κατασκευάστηκε στο 1819 όπως μας 
πληροφορεί αφιερωματική επιγραφή σε μετάλιο πάνω 
στην Ωραία Πύλη. 

Ο ναός του Αγίου Νικήτα είναι μονόχωρος, καμαροσκε¬ 
πής, με ημικυκλική αψίδα Ιερού. 

Το τέμπλο του ναού είναι ένα από τα ελάχιστα σωζόμε- 
να δείγματα ξυλογλυπτικής στην Ικαρία του 18ου αι. 

Από τις διατάξεις αυτήςτης απόφασης δενπροκύπτουν 
δαπάνες σε βάρος του κρατικού προϋπολογισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 26 Ιουνίου 2002 
Με εντολή Υπουργού 
Ο Διευθυντής 
ΙΣΙΔΩΡΟΣ «ΑΚΟΥΡΗΣ 

-♦- 

Αριθ. 35250 (5) 

Έγκριση του Οργανισμού Εσωτερικής Υπηρεσίας Δημο¬ 
τικών Παιδικών Σταθμών Βύρωνα. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 12 του Ν.1188/81, όπως 
τροποποιήθηκαν με τις όμοιες του άρθρου 8 παρ. 5 του Ν. 
2307/95 

2. Τις διατάξεις του άρθρου 8 του Ν.2503/97 

3. Την 566/2001 απόφαση του Δημοτικού Συμβουλίου 
του Δήμου Βύρωνα με την οποία εκφράζει τη σύμφωνη 
γνώμη του για την 1/2001 απόφαση του Διοικητικού Συμ¬ 
βουλίου των Δημοτικών Παιδικών Σταθμών Βύρωνα. 

4. Την σύμφωνη γνωμοδότηση του Υπηρεσιακού Συμ¬ 
βουλίου που διατυπώθηκε στο 6/30.4.2002 πρακτικό του, 
αποφασίζουμε: 

Εγκρίνουμε την 1/2001 απόφαση του Διοικητικού Συμ¬ 
βουλίου των Δημοτικών Παιδικών Σταθμών Βύρωνα περί 
ψηφίσεως του Οργανισμού Εσωτερικής Υπηρεσίας αυ¬ 
τού ως εξής: 

Άρθρο 1 

ΓΕΝΙΚΗ ΔΙΑΤΑΞΗ 

Το ΝΠΔΔτου Δήμου Βύρωνα με τίτλο «Δημοτικοί Παιδι¬ 
κοί Σταθμοί Δήμου Βύρωνα» που συστάθηκε με την αριθμ. 
οικ. 21347/2001 συστατική πράξη και προέρχεται από την 
συνένωση των Α', Β', Γ', Δ', Ε' και Νέας Ελβετίας Βύρωνα, 
έχει έδρα τον Δ' Σταθμό και περιλαμβάνει έξι (6) τμήματα. 

Άρθρο 2 

Η υπηρεσία του Ν.Π. με την επωνυμία Δημοτικοί Παιδι¬ 
κοί Σταθμοί Δήμου Βύρωνα συγκροτείται σε: 

1. ΔΙΕΥΘΥΝΣΗ ΠΑΙΔΙΚΩΝ ΣΤΑΘΜΩΝ μετά παρακάτω 
τμήματα και γραφεία: 

2. Τμήμα Α' Παιδικού Σταθμού 

3. Τμήμα Β' Παιδικού Σταθμού 

4. Τμήμα Γ' Παιδικού Σταθμού 

5. Τμήμα Δ' Παιδικού Σταθμού 

6. Τμήμα Ε' Παιδικού Σταθμού 

7. Τμήμα Σταθμού Ν. Ελβετίας 

8. Τμήμα Διοικητικού Οικονομικού 
α. Γραφείο Προσωπικού 

β. Γ ραφείο Δ/ντών Συμβουλίου 
γ. Γ ραφείο Πρωτοκόλλου - Διεκπεραίωσης Αρχείου 
δ. Γραφείο Λογιστηρίου-Προμηθευτών-Περιουσίας και 
Διαχείρισης Υλικού 
ε. Γ ραφείο Κοινωνικού Λειτουργού 
Τα ανωτέρω γραφεία είναι λειτουργικά και όχι αυτοτελή. 

Άρθρο 3 

Αρμοδιότητες Διεύθυνσης και Τμημάτων. 

Α. Η Διεύθυνση εποπτεύει, συντονίζει και κατευθύνει το 
Παιδαγωγικό έργο του Σταθμού και γενικότερα φροντίζει 
για την εύρυθμη λειτουργία αυτού σύμφωνα μετον ισχύο- 
ντα κανονισμό. 

Β. Τα έξι (6) τμήματα του Διοικητικού Οικονομικού επι¬ 
μελούνται τις παντός είδους Διοικητικές και Οικονομικές 
εργασίες του Ν.Π. σύμφωνα με τις εκάστοτε ισχύουσες 
διατάξεις. 

Άρθρο 4 

Καθήκοντα Προϊσταμένου Διεύθυνσης Παιδικών Σταθ¬ 
μών. 

1. Είναι αρμόδιος και επιμελείται σε συνεργασία με τους 
Παιδαγωγούς του Σταθμού για την εφαρμογή των σύγ¬ 
χρονων απόψεων της Παιδαγωγικής και Ψυχολογίας. 

2. Εποπτεύει, συντονίζει και κατευθύνειτο Παιδαγωγικό 
Έργο των Τμημάτων. 

3. Είναι αρμόδιος για την εύρυθμη λειτουργία των Σταθ¬ 
μών. 

4. Εισηγείται στο Διοικητικό Συμβούλιο του Ν.Π. κάθε 
θέμα που αφορά τη λειτουργία, το προσωπικό, τους γο¬ 
νείς και την υλικοτεχνική των Σταθμών. 

α) το παιδαγωγικό υλικό και τον πάσης φύσεως εξοπλι¬ 
σμό 

β) τις απαραίτητες εργασίες για την επισκευή και συ¬ 
ντήρηση αυτών 

γ) τον αριθμό και τις ειδικότητες του προσωπικού που 
είναι αναγκαίες προκειμένου να διασφαλιστεί η εύρυθμη 
λειτουργία των Σταθμών 
δ) την επιμόρφωση του προσωπικού. 

5. Είναι υπεύθυνος για την τήρηση του ωραρίου του 
προσωπικού, προγραμματίζει και εγκρίνει τις άδειες αυ¬ 
τών ώστε να μη δημιουργούνται λειτουργικά προβλήματα 
στο Ν.Π. 

6. Εγκρίνει και υπογράφει τα αιτήματα των προϊσταμέ¬ 
νων που αφορούν τις ανάγκες των τμημάτων. 

7. Συνεργάζεται αρμονικά με το τμήμα Διοικητικού Οι¬ 
κονομικού στο οποίο οφείλει να παρέχει κάθε στοιχείο για 
να διασφαλιστεί η εύρυθμη λειτουργία του Ν.Π. 

8. Επιβλέπειτηντήρηση όλωντων απαραίτητων βιβλίων 
και τηρεί την σφραγίδα του Ν.Π. 

9. Τηρείτο εμπιστευτικό πρωτόκολλο. 

10. Παραλαμβάνει, χαρακτηρίζει και καταστρέφει την 
εισερχόμενη αλληλογραφία σύμφωνα με το περιεχόμενό 
της. 


11. Κατανέμει το προσωπικό ανάλογα με τις έκτακτες - 
επείγουσες υπηρεσιακές ανάγκες και με τη σύμφωνη 
γνώμη του Προέδρου του Ν.Π. 

12. Συνεργάζεται με το τμήμα Διοικητικού Οικονομικού 
για τη συνταγή του προϋπολογισμού του Ν.Π. 

Άρθρο 5 

Καθήκοντα προϊσταμένων τμημάτων των έξι (6) Παιδι¬ 
κών Σταθμών. 

Κάθε προϊστάμενος είναι υπεύθυνος: 

1. Για την εύρυθμη λειτουργία του τμήματος και την τή¬ 
ρηση του κανονισμού λειτουργίας. 

2. Για την παροχή σωστής προσχολικής αγωγής στα νή¬ 
πια σε συνεργασία με το παιδαγωγικό προσωπικό. 

3. Εισηγείται στη Διεύθυνση τις ανάγκες του τμήματος 
σε προσωπικό και πάσης φύσεως εξοπλισμό και την επι¬ 
μόρφωση του προσωπικού. 

4. Εποπτεύει όλο το προσωπικό του τμήματος για τη σω¬ 
στή εκτέλεση των καθηκόντων. 

5. Είναι υπεύθυνος για τις συγκεντρώσεις προσωπικού 
- γονέων. 

6. Τηρείτο απαραίτητα βιβλία του τμήματος, 
α. Βιβλίο παρουσίας προσωπικού. 

β. Βιβλίο παρουσίας νηπίων, 
γ. Βιβλίο αποθήκης τροφίμων, 
δ. Βιβλίο διδαχθείσης ύλης, 
ε. Βιβλίο μη αναλώσιμου υλικού, 
στ. Δελτίο εισαγωγής τροφίμων, 
ζ. Δελτίο εξαγωγής τροφίμων. 

7. Είναι υπεύθυνος για την προμήθεια και τον έγκαιρο 
εφοδιασμό του τμήματος με τα αναγκαία τρόφιμα και λοι¬ 
πά υλικά απαραίτητα για τη λειτουργία αυτού. 

8. Είναι υπεύθυνος να ενημερώνειτο γραφείο προσωπι¬ 
κού για τις ημερήσιες απουσίες τους ή του προσωπικού 
του τμήματος. 

ΓΡΑΦΕΙΟ ΠΑΙΔΑΓΩΓΩΝ - ΒΟΗΘΩΝ ΠΑΙΔΑΓΩΓΩΝ 

Α. Παιδαγωγοί 
Αρμοδιότητες - Καθήκοντα 

1. Φροντίζουν για την ψυχοσωματική και ψυχοκινητική 
εξέλιξη των νηπίων με εξατομίκευση του ημερήσιου προ¬ 
γράμματος ανάλογα με την ηλικία και τις ανάγκες τους. 
Απασχολούν τα νήπια σύμφωνα με το ημερήσιο πρό¬ 
γραμμα απασχόλησης και προσφέρουν σ’ αυτά με υπο¬ 
μονή και αγάπη όλες τις δυνατότητες για να αναπτύξουν 
την προσωπικότητά τους ώστε να αποκτήσουν ικανότητα 
συγκέντρωσης αυτενέργειας, εμπιστοσύνης στον εαυτό 
τους και τις προσωπικές δυνατότητέςτους. 

2. Φροντίζουν για τη σωστή οργάνωση και τάξη των αι¬ 
θουσών. Παρακολουθούν την συμπεριφορά των παιδιών 
και υποχρεούνταινα αναφέρουν στον Προϊστάμενο και να 
τον ενημερώνουν για κάθε ύποπτο σχετικά με την υγεία 
περιστατικό των παιδιών ή οποιοδήποτε άλλο θέμα. 

3. Εισηγούνται στον Προϊστάμενο ή Δ/ντή για τον έγκαι¬ 
ρο εφοδιασμό, μετά απαραίτητα είδη, για την εφαρμογή 
του Προγράμματος Παιδαγωγικού Υλικού. 

4. Ευθύνονται για κάθε υλικό που τους έχει διατεθεί 
(εποπτικά μέσα διδασκαλίας, εκπαιδευτικό υλικό κ.λπ.) 

5. Ενημερώνουν τους γονείς για τη συμπεριφορά και 
την ψυχοσωματική υγεία των παιδιών τους. 

6. Καταχωρούν και υπογράφουν καθημερινά τη διδα- 
χθείσα ύλη στο σχετικό βιβλίο που θεωρείται από τον 
Προϊστάμενο. 

7. Εκτελούν οποιαδήποτε άλλη υπηρεσία σχετική με το 
έργο που τους ανατίθεται από τον Προϊστάμενο. 

Β. Βοηθοί Παιδαγωγών. 

Βοηθούν το Παιδαγωγικό Προσωπικό σε όλα τα καθή- 
κοντά τους και εκτελούν τις οδηγίες που παίρνουν από 
αυτό. Σε περίπτωση απουσίας του παιδαγωγικού προσω¬ 
πικού αντικαθιστούν αυτό απευθυνόμενοι στον Προϊστά¬ 
μενο ή Διευθυντή για βοήθεια και υποστήριξη. 

Άρθρο 6 

Καθήκοντα προϊσταμένου τμήματος Διοικητικού Οικο¬ 
νομικού. 

1. Επιμελείται την εκκαθάριση και πληρωμή κάθε δαπά¬ 
νης και εκδίδει το σχετικό ένταλμα πληρωμών. 

2. Συντάσσει τις μισθολογικές καταστάσεις του προσω¬ 
πικού και φροντίζει για την εκκαθάριση μισθών, επιδομά¬ 
των, προσαυξήσεων κ.λπ. του προσωπικού. 

3. Συνεργάζεται με τον Διευθυντή γιατην κατάρτισητου 
προϋπολογισμού, απολογισμού - ισολογισμού. 

4. Τηρεί άλατα απαραίτητα βιβλία. 

5. Εισηγείται έγκαιρα την προμήθεια των παραγωγών 
σε είδος για όλο το Προσωπικό που εργάζεται στο Νομι¬ 
κό Πρόσωπο - ΤΜΗΜΑ ΔΙΟΙΚΗΤΙΚΟ ΟΙΚΟΝΟΜΙΚΟ ΛΟ¬ 
ΓΙΣΤΙΚΟ. 

Α. Γραφείο Προσωπικού. 

Στην αρμοδιότητά του ανήκουν: 

1. Η εφαρμογή της ισχύουσας κάθε φορά νομοθεσίας 
σχετικά με την υπηρεσιακή κατάσταση του πάσης (ρύσε¬ 
ως προσωπικού του Ν.Π. 

2. Η τήρηση του μητρώου, των ατομικών φακέλων και 
ευρετηρίων του προσωπικού του Ν.Π. με οποιαδήποτε 
σχέση εργασίας, των συνταξιούχων, καθώς και των δελ¬ 
τίων παρουσίας τους και η φροντίδα για τη συνεχή παρα¬ 
κολούθηση και ενημέρωσή τους. 

3. Η σύνταξη κατά νόμο των πινάκων αρχαιότητας των 
υπαλλήλωντου Νομικού Προσώπου. 

4. Η σύνταξη παραστατικών στοιχείων πληρωμής του 
υπηρετούντος προσωπικού και η κοινοποίηση των μετα¬ 
βολών εγκαίρως στο αρμόδιο γραφείο. 

5. Η διεξαγωγή κατόπιν οδηγιών της Διεύθυνσης όλων 
εκείνων των διαδικασιών που είναι απαραίτητες για την 
πρόσληψη προσωπικού, τις προαγωγές, απολύσεις, πα¬ 
ραιτήσεις, αποσπάσεις, μετατάξεις, συντάξεις, χορηγή¬ 
σεις αδειών. 

6. Η έκδοση υπηρεσιακών μεταβολών για κάθε χρήση. 

Β. Γ ραφείο Διοικητικού Συμβουλίου. 

Στην αρμοδιότητά του ανήκουν: 

1. Η συνεργασία με τον πρόεδρο του Ν.Π. για την κα¬ 
τάρτιση των θεμάτων της ημερήσιας διάταξης του Διοι¬ 
κητικού Συμβουλίου και η επιμέλειάτου με ευθύνη του για 
την κοινοποίηση αυτών, κατά τις κείμενες διατάξεις των 
συνεδριάσεων στους Συμβούλους του Δ.Σ. 

2. Η επιμέλεια για την προετοιμασία των αποφάσεων 
των πιο πάνω οργάνων. 

3. Η τήρηση των πρακτικών συνεδριάσεων του Διοικητι¬ 
κού Συμβουλίου. 

4. Η υποβολή αντιγράφων των αποφάσεων του Δ.Σ. 
στην αρμόδια Διοικητική Αρχή ή το Δημοτικό Συμβούλιο 
αναλόγωςτου θέματος για έγκριση. 

5. Η διαβίβαση στις αρμόδιες υπηρεσίες του Ν.Π. ή του 
Δήμου αποφάσεων σχετικών με το αντικείμενο της αρμο- 
διότητάς τους. 


6. Τήρηση ευρετηρίου αποφάσεων του Δ/κού Συμβουλί¬ 
ου και εγκριτικών ή μη αποφάσεωντης Διοικητικής Αρχής. 

Γ. Γ ραφείο Πρωτοκόλλου διεκπεραίωσης αρχείου 

Στην αρμοδιότητά του ανήκουν: 

1. Η παραλαβή και η αυθημερόν πρωτοκόλληση πάσης 
φύσεως εισερχομένων εγγράφων. 

2. Η έγκαιρη διανομή στα τμήματα των εγγράφων προς 
ενέργεια και η τήρηση των πρωτοτύπων στο αρχείο. 

3. Η παραλαβή και ταξινόμηση των προοριζομένων για 
αρχειοθέτηση εγγράφων. 

4. Η διεκπεραίωση κάθε εισερχομένου ή εξερχομένου 
εγγράφου και η τήρηση των σχετικών βιβλίων παράδο¬ 
σης. 

5. Η τήρηση του γενικού αρχείου του Ν.Π. και η εισήγη¬ 
ση γιατην καταστροφή του θεωρούμενου σαν άχρηστου 
όπου απαιτείται. 

6. Ητήρησητου αρχείου της Δ/νσης του Ν.Π. καθώς και 
του αρχείου της Εφημερίδας της Κυβέρνησης. 

7. Η τήρηση του μητρώου των νηπίων. 

8. Η μέριμνα για την τοιχοκόλληση και κοινοποίηση των 
διακηρύξεωντων δημοπρασιώντων εγγράφων καιτωνπι- 
στοποιητικών διαφόρων αρχών. 

Δ. Γ ραφείο λογιστηρίου, προμηθευτών, περιουσίας και 
διαχείρισης υλικού. 

Στην αρμοδιότητά του ανήκουν: 

1. Η ευθύνη κάθε εισφοράς και εσόδου του Ν.Π. 

2. Η έκδοση των βεβαιωτικών σημειωμάτων των οίκοθι 
εισπράξεων των υπόχρεων όταν αυτό απαιτείται. 

3. Η επιμέλεια της εκκαθάρισης και εντολής πληρωμής 
κάθε δαπάνης του Ν.Π. 

4. Ο έλεγχος των προβλεπομένων από το Νόμο δικαιο- 
λογητικών κάθε δαπάνης. 

5.0 έλεγχος της διαπίστωσης της ύπαρξης σχετικής πί¬ 
στωσης για την πληρωμή δαπάνης. 

6. Η αναγνώριση των πιστωτών του Ν.Π. μετηνπροσυ- 
πογραφή των πράξεων εκκαθάρισης, αναγνώρισης και 
έκδοσης των οικείων χρηματικών ενταλμάτων μέσα στις 
πιστώσεις του προϋπολογισμού. 

7. Η καταχώρηση των ενταλμάτων στα οικεία βιβλία και 
η "αποστολή" τους στο ταμείο για εξόφληση. 

8. Η τήρηση των από το Νόμο βιβλίων. 

9. Η σύνταξη μισθοδοτικών καταστάσεων όλου του 
προσωπικούτου Ν.Π., η μέριμνα για την τακτική και έγκαι¬ 
ρη πληρωμή των πάσης φύσεως αποδοχών όλων των μι¬ 
σθωτών του Ν.Π. και η εκτέλεση κάθε εργασίας που έχει 
σχέση με την ασφάλιση. 

10. Η επιμέλεια και η συνεργασία με το γραφείο προ¬ 
σωπικού για κάθε θέμα που αφορά τους εργαζομένους. 

11. Η διενέργεια κάθε πράξης σχετικής με την προμή¬ 
θεια όλων των ειδών για τις ανάγκες του Νομικού Προ¬ 
σώπου και η λειτουργία των Παιδικών Σταθμών με την 
άμεση επίβλεψη των προϊσταμένων τμημάτων και Διευ¬ 
θυντών. 

12. Η σύνταξη σχεδίων προϋπολογισμού - απολογισμού 
προκειμένου να τεθεί υπόψη των προϊσταμένων των τμη¬ 
μάτων της Διεύθυνσης πριν διαβιβαστεί στο Διοικητικό 
Συμβούλιο. 

13. Η επιμέλεια σύνταξης αιτιολογημένης έκθεσης επί 
του απολογισμού εσόδων και εξόδων του Νομικού Προ¬ 
σώπου. 

14. Η συγκέντρωση κάθε κινητής και ακίνητης περιου¬ 
σίας του Νομικού Προσώπου καθώς και η περιφρούρηση 
των δικαιωμάτων κυριότητας νομικής και κατοχής από το 

Ν.Π. της ακινήτου περιουσίας με τη συνεργασία της Νο¬ 
μικής Υπηρεσίας του Δήμου. 

15. Η τήρηση αρχείου των κληροδοτημάτων και δωρε¬ 
ών του Νομικού Προσώπου. 

Ε. Γραφείο Κοινωνικού Λειτουργού. 

Στην αρμοδιότητα του ανήκουν: 

1. Παροχή εξειδικευμένου επιστημονικού έργου σύμ¬ 
φωνα με τις αρχές Κοινωνικής Εργασίας όπως αυτά περι- 
γράφονται στις ισχύουσες διατάξεις. 

2. Καταρτίζει το κοινωνικό-οικογενειακό ατομικό ιστορι¬ 
κό των νηπίων και το καταχωρεί στον ατομικό φάκελο. 

3. Επικοινωνεί με αρμόδιους φορείς και παραπέμπει τις 
περιπτώσεις σε ειδικούς όταν κρίνεται απαραίτητο. 

4. Οργανώνει ομιλίες και συγκεντρώσεις γονέων για θέ¬ 
ματα που αφορούν την νηπιακή ηλικία. 

5. Συμβάλλει στην πρόληψη ή αντιμετώπιση προβλημά¬ 
των των παιδιών των Σταθμών και των οικογενειών τους 
εφ’όσον αυτό ζητηθεί ή είναι αναγκαίο. 

Άρθρο 7 

ΘΕΣΕΙΣ ΠΡΟΣΩΠΙΚΟΥ 

Α'ΜΟΝΙΜΟ ΠΡΟΣΩΠΙΚΟ 

ΚΛΑΔΟΙ ΚΑΤΗΓΟΡΙΕΣ ΠΕ 

1. Κλάδοι ΠΕ, Διευθυντών Οικονομικών. 

Θέσεις 1 βαθμός Δ' - Α' 

2. Κλάδος ΠΕ, Νηπιαγωγών, θα ενταχθούν οι τέσσερις 
(4) που ήδη υπηρετούν θέσεις 6 βαθμός Δ' - Α' ΠΕ Νηπια¬ 
γωγών (Προσωρινός) που ήδη υπηρετούν. 

ΚΛΑΔΟΙ ΚΑΤΗΓΟΡΙΕΣ ΤΕ 

3. Κλάδος ΤΕ 9 Βρεφονηπιοκομίας. 

Θέσεις 12 βαθμός Δ' - Α' 

Θα ενταχθούν οι ένδεκα (11) του κλάδου ΤΕ Νηπιαγω¬ 
γών (Προσωρινός) που υπηρετούν. 

4. Κλάδος ΤΕ 2, Κοινωνικού Λειτουργού. 

Θέσεις 1 βαθμός Δ' - Α' 

ΚΛΑΔΟΙ ΚΑΤΗΓΟΡΙΕΣ ΔΕ 

1. Κλάδος ΔΕΙ Διοικητικού Λογιστικού. 

Θέσεις 2 

Θα ενταχθεί η μία (1) του κλάδου ΔΕ, που υπηρετεί. 

2. Κλάδος ΔΕ8 Βοηθού Βρεφοκόμων - Παιδοκόμων. 

Θέσεις 7 βαθμός Δ' - Α' 

3. Κλάδος ΔΕ38 χειριστών Η/Υ 

Θέσεις 1 βαθμός Δ' - Α' 

4. Κλάδος ΔΕ Τεχνίτες λοιπών ειδικοτήτων 

Θέσεις 1 βαθμός Ε' - Β' 

ΚΛΑΔΟΙ ΚΑΤΗΓΟΡΙΕΣ ΥΕ 

1. Κλάδος ΥΕ14 βοηθητικού προσωπικού / βοηθού μα¬ 
γείρου. 

Θέσεις 6 βαθμός Ε' - Β' 

Θα ενταχθούν οι τέσσερις (4) που υπηρετούν. 

2. Κλάδος ΥΕ16 Προσωπικού Καθαριότητας. 

Θέσεις 7 βαθμός Ε' - Β' 

Θα ενταχθούν οι τέσσερις (4) που υπηρετούν. 

Οι σήμερον υπηρετούντες υπάλληλοι στο Ν.Π. καλύ¬ 
πτουν μέρος των παραπάνω προβλεπομένων οργανικών 
θέσεων και μετατάσσονται αυτοδίκαια στο νέο Νομικό 
Πρόσωπο υπό την επωνυμία "ΔΗΜΟΤΙΚΟΙ ΠΑΙΔΙΚΟΙ 
ΣΤΑΘΜΟΙ ΔΗΜΟΥ ΒΥΡΩΝΑ" σύμφωνα με τις διατάξεις 
του άρθρου 26 παραγράφου 3του Ν. 2880/2001. Το ανω¬ 
τέρω προσωπικό εξακολουθεί να διέπεται από το ασφαλι¬ 
στικό και συνταξιοδοτικό καθεστώς κύριας και επικουρι¬ 
κής ασφάλισης και πρόνοιας που είχε πριν την έναρξη 
ισχύος του παρόντος άρθρου. 


Β' ΜΟΝΙΜΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 

1. ΠΕ Νηπιαγωγών (Προσωρινός) 

Θέσεις 4 Βαθμός Α' 

2. ΤΕ Νηπιαγωγών (Προσωρινός) 

Θέσεις 5 Βαθμός Α' 

3. ΤΕ Βρεφονηπιοκομίας 
Θέσεις 2 Βαθμός Β' 

4. 

Θέσεις 4 Βαθμός Γ' 

5. ΔΕ Διοικητικού Λογιστικού 
Θέσεις 1 Βαθμός 

6. ΥΕ14 Μαγείρων 
Θέσεις 2 Βαθμός Γ 

7. ΥΕ1 Μαγείρων 
Θέσεις 2 Βαθμός Δ' 

8. ΥΕ16 Προσωπικό Καθαριότητας 
α) Θέσεις 2 Βαθμός Δ' 

β) Προσωπικό με σύμβαση Ιδιωτικού Δικαίου Αορίστου 
Χρόνου 

Θέσεις 2 Βαθμός Γ 

ί) τις παραπάνω θέσεις καταλαμβάνει το μόνιμο υπηρε¬ 
τούν προσωπικό των πρώτων ΚΠΣ που μετατάσσεται αυ¬ 
τοδίκαιο στο νέο Νομικό Πρόσωπο μετά την έκδοση των 
διαπιστωτικών πράξεων και οι οποίες καταργούνται με 
την κατά οποιοδήποτετρόπο αποχώρηση απάτην υπηρε¬ 
σία των υπαλλήλων που τις κατέχουν. 

ϋ) Οι υπάλληλοι που κατέχουν προσωρινές προσωπο¬ 
παγείς θέσεις ανεξαρτήτως κλάδου και κατηγορίας δια¬ 
τηρούν όλα τα δικαιώματα και παροχές που απορρέουν 
από τη θέση διορισμού τους. 

Γ ΕΠΟΧΙΑΚΟ ΠΡΟΣΩΠΙΚΟ 

Οι θέσεις είναι αυστηρώς για έκτακτες ανάγκες 

1. Κλάδος ΤΕ9 Βρεφονηπιοκομίας 
Θέσεις 8 

2. Κλάδος ΥΕ Προσωπικού Καθαριότητος 
Θέσεις 4 

Άρθρο 8 

Οι προϊστάμενοι των Υπηρεσιακών μονάδων και οι αντί¬ 
στοιχοι κλάδοι αυτών ορίζονται ως εξής με απόφαση του 
Δ.Σ. μετά από γνωμοδότηση του Υπηρεσιακού Συμβουλίου. 

1. Διευθυντής του Νομικού Προσώπου Δημοτικών Βρε¬ 
φονηπιακών Σταθμών επιλέγεται υπάλληλος του Κλάδου 
ΠΕ Νηπιαγωγών (Προσωρινός), ΠΕ 10 Νηπιαγωγών, ΤΕ16 
Νηπιαγωγών (Προσωρινός), ΤΕ9 Βρεφονηπιοκόμων, 
ΤΕ 16 Νηπιαγωγών όπως ο Νόμος ορίζει. 

2. Προϊστάμενος του τμήματος Διοικητικού Οικονομι¬ 
κού επιλέγεται υπάλληλος του κλάδου ΠΕΔιοικητικού Οι¬ 
κονομικού, ΤΕ 17 Διοικητικού - Λογιστικού, ΔΕ Διοικητικού 
- Λογιστικού, ΔΕΙ Διοικητικού, ΔΕ38 Χειριστών Η/Υ όπως 
ο νόμος ορίζει. 

3. Προϊστάμενοι τμημάτων των Δημοτικών Βρεφονη¬ 
πιακών Σταθμών επιλέγονται υπάλληλοι του κλάδου ΠΕ 
Νηπιαγωγών (Προσωρινός), ΠΕ Νηπιαγωγών, ΤΕ16 Νη¬ 
πιαγωγών (Προσωρινός), ΤΕ9 Βρεφονηπιοκόμων, ΤΕ16 
Νηπιαγωγών όπως ο Νόμος ορίζει. 

Διευκρινίζεται ότι για την επιλογή των προϊσταμένων 
των ανωτέρω οργανικών μονάδων δεν υπάρχει προβάδι¬ 
σμα κλάδου. 

Άρθρο 9 

Οι προβλεπόμενες από τον παρόντα Οργανισμό Εσω- 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


12553 


τερικής Υπηρεσίας θέσεις κατά κλάδο καλύπτουν όλους 
τους εργαζόμενους στο ΝΠΔΔ ανεξαρτήτως σχέσεως ερ¬ 
γασίας καθώς και ορισμένο επιπλέον αριθμό θέσεων για 
την κάλυψη των υφισταμένων και μελλοντικών αναγκών 
των υπηρεσιών του ΝΠΔΔ. 

Η κατανομή του προσωπικού στις Διευθύνσεις - Τμήμα¬ 
τα γίνεται πάντοτε με απόφαση του προέδρου του Διοι¬ 
κητικού Συμβουλίου του ΝΠ ανάλογα με τις ανάγκες των 
υπηρεσιών, τα προσόντα των υπαλλήλων, την πείρα και 
τις γνώσεις αυτών σε ειδικά αντικείμενα, κατά την οποία 
κατανομή θα εξετάζονται και τυχόν ειδικές ανάγκες των 
υπαλλήλων (μητέρες ανηλίκων τέκνων, έγκυες γυναίκες, 
τόπος διαμονής κ.λπ.). 

Προϊστάμενοι Διευθύνσεων και τμημάτων ορίζονται πά¬ 
ντα με απόφαση του προέδρου του Διοικητικού Συμβου¬ 
λίου οι κρινόμενοι από το Αρμόδιο Υπηρεσιακό Συμβού¬ 
λιο υπάλληλοι αναπληρούμενοι σε περίπτωση απουσίας 


τους ή κωλύματος από τον κατά βαθμό αρχαιότερο υπάλ¬ 
ληλο της αυτής υπηρεσίας. 

Κάθε λεπτομέρεια άλλης λειτουργίας των επί μέρους 
υπηρεσιών μη προβλεπόμενη από τον παρόντα οργανι¬ 
σμό, ρυθμίζεται με τον κανονισμό λειτουργίας του ΝΠΔΔ. 

Από την ψήφιση του παραπάνω οργανισμού Εσωτερικής 
Υπηρεσίας προκαλείται δαπάνη σε βάρος του προϋπολο¬ 
γισμού Οικονομικού έτους 2001, ο οποίος ενισχύεται από 
τους ΚΑΠ, τροφεία κ.λπ. ύψους 90.000.000 δρχ. περίπου 
εφ’όσον προσληφθούν όλοι κατά τα επόμενα οικονομικά 
έτη το ύψος της δαπάνης δεν μπορεί να προσδιοριστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Ιουλίου 2002 

Ο Γενικός Γραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 010 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΗΙΐρ: νννννν.βΙ.ςι· 
θ-ΙΠ3ίΙ: ννθ5ΐΊΊ35ΪΘΓ @ Θ1.0Γ 


ΠΛΗΡΟΦΟΡΙΕΣ ΔΗΜΟΣΙΕΥΜΑΤΩΝ Φ.Ε.Κ.: Τηλ. 1464 

Πληροφορίες Α.Ε. - Ε.Π.Ε. και λοιπών Φ.Ε.Κ.: 010 527 9000 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 

(0310)423 956 

010 4135 228 
(0610) 638 109 -110 
(06510) 87215 
(05310) 22 858 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(0410)597449 
(06610) 89 127/89 120 
(0810) 396 223 

(02510) 46 888/47 533 


_ ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

Σε έντυπη μορφή: 

• Για τα ΦΕΚ από 1 μέχρι 40 σελίδες 1 θυΐΌ. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θιιιό για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



ευπο 



Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γοπι για δημοσιεύματα μετά το 1994 καθορίζεται σε 30 βυΐΌ ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το Ιπίβπίθΐ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


θϋΓΟ 

ΘϋΓΟ 

ΘϋΓΟ 

ΘϋΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ' (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' καιλ' 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2002 κατα 6 ουτο ανα έτος παλαιοτητας και κατα τεύχος 




* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙθΓΠθΙ, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































